# Broken

### A Wikipédiából, a szabad lexikonból.

| Zeneportál

Nine Inch Nails Broken
EP
Megjelent | 1992. szeptember 22.
Felvételek | 1992. márciustól augusztusig Hell, New Orleans; Royal Recorders, Lake Geneva; South Beach Studios, Miami Beach; Village Recorder & A&M, Los Angeles; Pig, Beverly Hills
Stílus | Industrial
Hossz | 31:32
Kiadó | TVT Records / Nothing Records
Producer | Trent Reznor, Flood
Kritikák

- All Music Guide link

Nine Inch Nails-kronológia
Pretty Hate Machine (1989) | Broken (1992) | Fixed (1992)

A (Halo 5 néven is ismert) Broken egy 1992-ben megjelent Nine Inch Nails EP. A Broken az ötödik hivatalos Nine Inch Nails kiadvány. Habár ez egy EP, általában ezt tartják a zenekar második főbb kiadványának az első, Pretty Hate Machine c. albumot követően, mivel teljes egészében új anyagot tartalmaz. Ezt követte a szintén 1992-ben megjelent Fixed, a Broken dalainak remixeiből álló EP.

## [szerkesztés] Inspiráció: Konfliktus a TVT Records kiadóval

Az 1992 őszén, Trent Reznor és kiadója, a TVT Records közti súlyos konfliktusokkal teli időszakban megjelent Broken hatalmas elszakadás volt a Pretty Hate Machine albumtól. Trent Reznor nyilatkozatai szerint a debütáló albumot népszerűsítő hosszú, megterhelő turné koncertjei során a dalok agresszívabban szóltak, mint a stúdióban rögzítésük alatt. A színpadon gyakorivá váltak az erőszakos jelenetek, amint a bandatagok a felgyülemlett frusztrációjukat és dühüket a hangszereiken vezették le. Így aztán a Broken sokkal nyersebben szól a torzított gitárhangzás erőteljes jelenlétének köszönhetően.

Reznor egykori kiadójával való nézeteltérésének hatása a Broken album csomagolásából is egyértelműen kitűnik. Egy hosszú közreműködői lista után ez olvasható: "nincs köszönet: tudod te ki vagy", majd ezt követően: "a rabszolga azt hiszi, csak azért szabadítják ki a fogságból, hogy erősebb láncokat keressenek." Ezek a megjegyzések minden bizonnyal Steve Gottlieb felé irányultak a TVT Records kiadóból, aki nem egyezett bele, hogy Reznor kilépjen a szerződésből, ezzel jogi harcokat szítva a két fél között.

## [szerkesztés] Zenei szerkezet és témák

Ezen az EP-n hangosabb a keverés és több a torzítás minden hangszeren, mint az (egykor John Lennon tulajdonában lévő) klasszikus Mellotron MKIV esetében is, amely különösen a "Gave Up" c. számban hallható. A dalszövegek kevésbé jelentettek elszakadást; többnyire olyan témák állnak középpontban, mint a szorongás, az irányítás, és a függőséggel kapcsolatos küzdelmek. Az intenzitás foka azonban, amelyen ezek az érzések jelen vannak a Broken albumon, a hallócsatornák belsejében érezhetőek leginkább. Reznor úgy fogalmazott, azt akarta, hogy az album olyan legyen a hallgató számára, mint "egy ultragyors dózis a halálból", vagyis valami, "amitől egy kicsit viszket a füled".

## [szerkesztés] Kiadások

- TVT Records / Interscope Records / Atlantic Records 7 92213–2 – CD
- TVT Records / Interscope Records INTD-92213 – CD Újrakiadás

### [szerkesztés] Számlista

1. "Pinion" – 1:02
2. "Wish" – 3:46
3. "Last" – 4:44
4. "Help Me I Am In Hell" – 1:56
5. "Happiness in Slavery" – 5:21
6. "Gave Up" – 4:08
7. "Physical" – 5:29
8. "Suck" – 5:07

### [szerkesztés] Bónusz számok

A Broken eredetileg kihajtható digipak csomagolásban jelent meg, amelyben hat számot egy hagyományos CD tartalmazott, két további dalt ("Physical" és "Suck") pedig egy három inches mini-CD. Miután Reznor rájött, hogy néhány gátlástalan lemezbolt-tulajdonos leválasztotta a mini-CD-t és külön árulta, ezért a Brokent újra kiadták, ezúttal egy CD-ként, amelyen a bónusz felvételek 98-as és 99-es sorszámú "rejtett" számokként szerepelnek, illetve 7–97-ig minden szám egy perces csendből áll.

A "Physical" egy Adam & the Ants dal feldolgozása, amelynek eredeti verziója "Physical (You're So)" címmel, a Kings of the Wild Frontier c. LP-n jelent meg. 1995-ben a Nine Inch Nails élőben is előadta a "Physical"t Adam Ant-tel, két egymást követő estén. Miután Trent bemutatta Adam Antet és Marco Pirronit a második estén, Adam Ant így szólt a közönséghez: "Jó a világ legjobb kibaszott bandájával a színpadon lenni."

A "Suck" eredetileg egy Pigface szerzemény, amelynek mindig változó felállása egykor Reznort is tartalmazta. Az eredeti verzió egy évvel korábban jelent meg a Pigface Gub c. albumán.

### [szerkesztés] Közreműködők

- Martin Atkins – dobok
- Trent Reznor – billentyűk, programozás, producer
- Chris Vrenna – dobok, programozás, beats, művész

## [szerkesztés] Videók

A "Gave Up" számára készült videóklipben a fiatal Marilyn Manson is gitározik, smink és kontaktlencsék nélkül. Ez a videó azelőtt készült, hogy Reznor a Nothing Records kiadóhoz szerződtette Mansont.

Az ellentmondásos Broken film az első 6 számhoz készült (a "Last" kivételével).

## [szerkesztés] Sajtóközlemény

A Brokenhez megjelent sajtóközlemény egy Reznortól származó jegyzetet tartalmaz. A jegyzetben a következő áll, az eredeti szövegformát megtartva:

a Broken titokban lett rögzítve 1992. márciustól augusztusig különböző helyeken

a lemezkiadó
engedélye nélkül
hogy biztosítsák az Isteni Beavatkozás nélküli gennyedést
most békén hagynak, és engedik azt tennem, amit akarok

a Brokent nehéz volt megcsinálni
a Broken az életem egy ronda időszakában született ronda lemez
a Broken a nine inch nails: the becoming harmadik fázisa
érteni kezdem, hogy mindez miről is szól
és nem tetszik

Flood kezdte producerként, de én fejeztem be
nem tudom biztosan, miért

talán az vagyok, amit úgy néz ki mindenki gondol rólam♠

a nine inch nails még mindig nem igazi zenekar, igazi hangszereken játszó igazi emberekkel
nem lesz Broken turné

az új teljes hosszúságú lemezemen – The Downward Spiral – kezdek dolgozni, amelyet
remélem 1993 elejéig befejezek

néhányan eljönnek az útra, néhányan nem

Trent Reznor, 1992.

## [szerkesztés] Listák és díjak

- A lemez 7. helyezést ért el a Billboard 200 listán. A "Wish" c. szám, amelynek dalszövege tartalmazza az "ökölszex" ("fist fuck") kifejezést, Grammy-díjat nyert. Reznor később azzal viccelődött, hogy a sírfeliratán ez kellene hogy álljon: "REZNOR: Meghalt. Kimondta, hogy ’fist fuck’ és nyert egy Grammy-t."
- 1992. "Happiness in Slavery" Modern Rock Tracks No. 13
- 1993. "Wish" Modern Rock Tracks No. 25

## [szerkesztés] Külső hivatkozások

- A Nine Inch Nails hivatalos oldala
- Halo 5 a NINCollector.com oldalon
- Halo 5 dalszövegek
- Broken (US CD) a Discogs.com oldalon
- Broken (US kazetta) a Discogs.com oldalon
- Broken (UK CD) a Discogs.com oldalon
- Broken (UK LP) a Discogs.com oldalon
- Broken (BR LP) a Discogs.com oldalon

Nine Inch Nails
Trent Reznor
Aaron North | Jeordie White | Alessandro Cortini | Josh Freese
Richard Patrick | Jeff Ward | Chris Vrenna | James Woolley | Robin Finck | Danny Lohner | Charlie Clouser | Jerome Dillon | Alex Carapetis
Diszkográfia
Főbb kiadványok: Pretty Hate Machine | Broken | Fixed | The Downward Spiral | Further Down the Spiral | Closure | The Fragile | Things Falling Apart | And All that Could Have Been | With Teeth | Beside You in Time | Year Zero
Kislemezek: "Down in It" | "Head Like a Hole" | "Sin" | "Happiness in Slavery" | "Wish" | "March of the Pigs" | "Closer" | "Burn" | "Hurt" | "The Perfect Drug" | "The Day the World Went Away" | "We're in This Together" | "Into the Void" | "Starfuckers, Inc." | "Deep" | "The Hand that Feeds" | "Only" | "Every Day Is Exactly the Same"
Halo index: 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | 18 | 19 | 20 | 21 | 22 | 23 | 24
Kapcsolódó szócikkek
Industrial rock | Broken Movie | Nothing Records | Option 30 | Exotic Birds | Tapeworm
Ez a doboz: mutat • vita • szerkeszt

A lap eredeti címe "http://hu.wikipedia.org../../../b/r/o/Broken.html"

Kategóriák: Heavy metal albumok | Nine Inch Nails-albumok | 1992 nagylemezei

##### Views

- Szócikk
- Vitalap
- Aktuális változat

##### Keresés

##### Más nyelveken

- English
- Deutsch
- Français
- Italiano
- Nederlands
- Polski
- Svenska